Luka Dončić

Luka Dončičius (; g. 1999 m. vasario 28 d. Liublianoje, Slovėnijoje) – Slovėnijos krepšininkas, žaidžiantis NBA lygoje besivaržančioje Los Andželo „Lakers“ komandoje.

Su rinktine 2017 m. tapo Europos čempionu. Būdamas 16 metų debiutavo Madrido „Real“ komandoje, tapdamas jauniausiu visų laikų komandos žaidėju pagrindinėje sudėtyje. Su „Real“ 3 kartus tapo ACB lygos čempionu, 2018 m. tapo šios lygos MVP, 2018 m. tapo Eurolygos čempionu, naudingiausiu reguliariojo sezono bei finalinio ketverto žaidėju. Buvo išrinktas į Eurolygos dešimtmečio komandą. 2018 m. NBA naujokų biržoje pašauktas 3 šaukimu Atlantos „Hawks“ ir iškeistas į Dalaso „Mavericks“. Tapo 2019 m. NBA lygos metų naujoku. Išrinktas į geriausių 2019–2020 m. NBA sezono žaidėjų penketuką.

 Biografija 

 Vaikystė 

Gimė 1999 m. vasario 28 d. Liublianoje, Slovėnijoje. Tėvas – krepšinio treneris bei buvęs krepšininkas Saša DončićSaša Dončič. Krepšinį žaisti pradėjo būdamas septynerių„Luka Doncic“ . Visuomet žaisdavo prieš keleriais metais vyresnius žaidėjus, su kuriais galėjo konkuruoti dėl savo aukšto krepšinio intelekto. Vaikystėje mėgstamiausias Dončičiaus žaidėjas buvo Vassilis SpanoulisDoncic: “I got enchanted by Spanoulis”. Jo garbei vėliau žaidėjas pasirinko vilkėti 7 numeriu pažymėtus marškinėlius. Iš NBA krepšininkų mėgstamiausias buvo LeBronas JamesasLuka Doncic: “LeBron is my favorite”.

 Krepšininko karjeros pradžia 
Dončičius karjerą pradėjo žaisdamas Liublianos „Union Olimpija“ jaunimo komandoje. 2012 m. balandį laimėjo naudingiausio žaidėjo apdovanojimą U-13 „Lido di Roma“ turnyre, finale pelnydamas 54 taškus, sugriebdamas 11 kamuolių ir atlikdamas 10 rezultatyvių perdavimų.

2012 m. rugsėjį, būdamas 13 metų, pasirašė 5 metų trukmės kontraktą su Madrido „Real“. Į Madridą gyventi išvyko vienas, be šeimos, turėjo išmokti ispanų kalbąWünder Kid: The Story of Luka Doncic . Po gero pasirodymo „Real“ U-16 komandoje, žaidė klubo U-18 komandoje. 2014–2015 m. sezone žaidė už klubo rezervinę komandą, kurioje buvo vienas iš lyderių. Laimėjo 2015 m. Eurolygos jaunimo turnyrą, tapdamas jo MVP finale įveikus Belgrado „Crvena Zvezda“ komandąU18 „Real“ Madrid vs U18 „Crvena Zvezda“ Belgrade 2015 .
miniatiūra|Luka Dončičius, 2014 m.

 Žaidimas ACB ir Eurolygoje 
2015 m. balandžio 30 d. tapo jauniausiu visų laikų „Real“ žaidėju, debiutavusiu ACB lygojeDoncic, youngest player to make debut for Real Madrid. Šiame sezone iš viso sužaidė 5 rungtynes, rinkdamas 1,6 taškų ir 1,2 atkovotų kamuolių vidurkį.

2015–2016 m. sezone tapo reguliariu žaidėju pagrindinėje „Real“ sudėtyje. Priešsezoninėse rungtynėse, būdamas vos 16 metų amžiaus, žaidė prieš NBA lygoje rungtyniaujančią Bostono „Celtics“ komandąThat time the Celtics shut down Luka Doncic (when he was 16 years old). ACB lygoje šiame sezone rinko vidutiniškai po 4,5 taškus, 2,6 atkovotus kamuolius ir 1,7 rezultatyvius perdavimus, Eurolygoje – 3,5 taškus, 2,3 atkovotus kamuolius ir 2 rezultatyvius perdavimus.

2016–2017 m. sezone ACB lygoje sužaidė 42 rungtynes, per kurias vidutiniškai pelnydavo po 7,5 taško, sugriebdavo po 4,4 kamuolio ir atlikdavo po 3 rezultatyvius perdavimus. Eurolygoje tame pačiame sezone vidutiniškai įmesdavo po 7,8 taško, atkovodavo po 4,5 kamuolio ir atlikdavo po 4,2 rezultatyvaus perdavimo. Taip pat laimėjo Eurolygos kylančios žvaigždės apdovanojimą bei tapo geriausiu ACB lygos jaunu žaidėju.

2017–2018 m. tapo vienu iš svarbiausių žaidėjų tuometinėje „Real“ sudėtyje. Laimėjo geriausio mėnesio žaidėjo apdovanojimą 2017 m. spalį, tapdamas jauniausiu visų laikų jį laimėjusiu Eurolygos žaidėju. Tokį patį titulą Dončičius gavo ir ACB lygoje 2017 m. gruodžio mėnesį. Šiame sezone slovėnas atvedė Madrido klubą į triumfą Eurolygos finaliniame ketverte. Krepšininkas ne tik tapo Eurolygos čempionu, tačiau laimėjo ir Eurolygos finalinio ketverto naudingiausio žaidėjo apdovanojimą. Stipriausioje Europos lygoje taip pat laimėjo kylančios žvaigždės bei naudingiausio žaidėjo apdovanojimą, tapdamas jauniausiu žaidėju, gavusiu šį apdovanojimą, sezone rinkdamas vidutiniškai po 16 taškų, 4,9 atkovoto kamuolio ir 4,3 rezultatyvaus perdavimo. ACB lygoje šį sezoną taip pat tapo čempionu, geriausiu jaunuoju ir naudingiausiu sezono žaidėju.

 NBA karjera 
2018 m. balandį Luka Dončičius pateikė paraišką dalyvauti 2018 m. NBA naujokų biržoje. Joje 3 šaukimu buvo pašauktas Atlantos „Hawks“ komandos, tačiau iškart buvo iškeistas į Dalaso „Mavericks“ už Trae Young'ą ir būsimą pirmojo rato šaukimą. Dėl ilgo sezono Europoje nežaidė 2018 m. NBA vasaros lygoje.

Galingai debiutavęs NBA, tapo lapkričio mėnesio geriausiu naujoku Vakarų konferencijoje. Tokio pripažinimo Dončičius per debiutinį sezoną sulaukė iš viso 5 kartus. Dalyvavo 2019 m. NBA kylančių žvaigždžių rungtynėse. Taip pat vos nebuvo išrinktas į Visų žvaigždžių rungtynes, žiūrovų balsavime visoje lygoje nusileidęs tik LeBronui Jamesui2019 NBA All-Star Game Voting . Šiame sezone laimėjo metų naujoko titulą, tapdamas tik antru europiečiu po Pau Gasolio, gavusiu šį apdovanojimą. Taip pat buvo išrinktas į geriausių NBA naujokų penketą. Sezone vidutiniškai rinko po 21,2 taško, atkovojo po 7,8 kamuolio ir atliko po 6 rezultatyvius perdavimus.

Dončičius buvo paskelbtas geriausiu 2019 m. lapkričio mėnesio Vakarų konferencijos žaidėju, tapdamas jauniausiu visų laikų žaidėju gavusiu tokį pripažinimą. „Sports Illustrated“ krepšininką paskelbė didžiausiu 2019 m. sporto atradimuMavericks' Luka Doncic Wins Sports Illustrated’s Breakout of the Year Award. Šiame sezone jis buvo pirmąkart išrinktas dalyvauti NBA „Visų žvaigždių“ rungtynėsePaaiškėjo NBA „Visų žvaigždžių“ starto penketo nariai ir kapitonai, tapdamas jauniausiu europiečiu žaidėju, žaidusiu šiose rungtynėse startiniame penketeNBA: Doncic, the youngest European in an All Star, to start | NBA 2019. 2020 m. žaidėjas pirmą kartą dalyvavo NBA atkrintamosiose varžybose. Ten po atkaklios kovos jo atstovaujama „Mavericks“ 4 – 2 nusileido Los Andželo „Clippers“Nuskriausto Dončičiaus ir „Mavericks“ sezonas yra baigtas. Dončičius serijoje demonstravo įspūdingą sportinę formą, vidutiniškai rinkdamas po 31 tašką, 9,8 atkovotus kamuolius ir 8,7 rezultatyvaus perdavimo.

2020–2021 m. atkrintamosiose Dončičiaus „Mavericks“ vėl susitiko su Los Andžėlo „Clippers“. Nors iš pradžių „Mavericks“ pirmavo 2-0, galiausiai pasikartojo praeitų metų scenarijus – „Clippers“ vėl tapo serijos nugalėtojais. Krepšininkas vėl buvo įspūdingas – 7 rungtynių serijoje rinko 35,7 taškus, 7,9 atkovotus kamuolius ir 10,3 rezultatyvius perdavimus.

2025 m. vasario 1 d. paskelbta apie trišalius mainus – Dalaso „Mavericks“ iškeitė savo superžvaigždę Luką Dončičių į Los Andželo „Lakers“ lyderį Entonį Deivisą.Drebėjimas NBA: Dončičius jungiasi prie Jameso, basketnews.lt

 Karjera nacionalinėje rinktinėje 
Nors buvo įkalbinėjamas atstovauti IspanijaiEuropos krepšinio supertalentas nepasidavė ispanų vilionėms – žais Slovėnijos rinktinėje, nusprendė atstovauti Slovėnijos vyrų krepšinio rinktinei 2017 m. Europos vyrų krepšinio čempionate, kuriame tapo Europos čempionu. Taip pat buvo išrinktas į geriausių čempionato žaidėjų penketą. Turnyre fiksavo 14,3 taško, 8,1 atkovoto kamuolio bei 3,6 rezultatyvaus perdavimo vidurkius.

2020 m. Tokijo olimpinių žaidynių atrankos turnyre Kaune Dončičius su Slovėnijos rinktine atrankos finale įveikė Lietuvos vyrų krepšinio rinktinę ir pirmą kartą Slovėnijos istorijoje atvedė šalį į olimpinį krepšinio turnyrą. Finale jis surinko 31 tašką, 11 atkovotų kamuolių ir 13 rezultatyvių perdavimų. Olimpiniame turnyre debiutavo surinkdamas 48 taškus pergalėje prieš Argentiną. Tai – antras pagal dydį surinktų taškų skaičius olimpinių žaidynių krepšinio istorijoje. Nors Slovėnijos rinktinė nukeliavo iki pusfinalio, pralaimėjo ir jame (prieš Prancūziją), ir sekančiose rungtynėse dėl trečios vietos (prieš Australiją), likdama be medalių. Dončičius buvo išrinktas į simbolinį geriausių turnyro žaidėjų penketuką.

2022 m. Europos krepšinio čempionato susitikime su Prancūzija L. Dončičius pelnė 47 taškus (9/12 dvit., 6/11 trit., 11/12 baud.) ir pasiekė antrą geriausią rezultatą pagal pelnytus taškus Europos čempionate (po Edžio Teranso, 63 taškai 1957 m.).Antžmogiška: 47 taškus sukratęs magiškasis Luka nuskandino prancūzus, basketnews.lt

 Pasiekimai 

 Europa 
 2015 m. Eurolygos jaunimo turnyro čempionas.
 2015 m. Eurolygos jaunimo turnyro naudingiausias žaidėjas.
 2017 m. Eurolygos kylanti žvaigždė.
 2017 m. geriausias ACB jaunasis žaidėjas.
 2018 m. Eurolygos čempionas.
 2018 m. Eurolygos finalinio ketverto naudingiausias žaidėjas.
 2018 m. Eurolygos kylanti žvaigždė.
 2018 m. Eurolygos sezono naudingiausias žaidėjas.
 2018 m. ACB čempionas.
 2018 m. geriausias ACB jaunasis žaidėjas.
 2018 m. naudingiausias ACB sezono žaidėjas.

 NBA 
 2019 m. NBA metų naujokas
 2019 m. NBA kylančių žvaigždžių rungtynių dalyvis.
 2020, 2021, 2022 m. NBA „Visų žvaigždių“ rungtynių dalyvis.
 2020, 2021 m. geriausių NBA reguliarojo sezono žaidėjų penketuko narys.

 Nacionalinė rinktinė 
 2017 m. Europos čempionas.
 2017 m. pateko į Europos čempionato geriausių žaidėjų penketą.
 2021 m. pateko į olimpinių žaidynių krepšinio turnyro geriausių žaidėjų penketuką.

 Dalyvavimas čempionatuose 

|}

 Šaltiniai 

Kategorija:Slovėnijos krepšininkai
Kategorija:Slovėnijos olimpiečiai